**（タイ語）**

**妊娠中の方へ**

**สำหรับท่านที่กำลังตั้งครรภ์**

ภายในศูนย์อพยพนั้นมีน้ำใช้ไม่เพียงพอ ห้องน้ำก็อยู่ในสภาพที่ไม่สะอาด นอกจากนี้ ส่วนใหญ่ยังไม่สามารถอาบน้ำได้ ทำให้ไม่สามารถรักษาความสะอาดบริเวณอวัยวะเพศ จึงอาจทำให้เกิดอาการคัน และท่านที่กำลังตั้งครรภ์จะมี “ระดูขาว” มากขึ้น

ถ้าเป็นไปได้ควรเปลี่ยนกางเกงชั้นในบ่อยๆหรือใช้แผ่นรองอนามัย ถ้าไม่สามารถทำได้ หลังการใช้ห้องน้ำให้ใช้ทิชชูหรือผ้านุ่มชุบน้ำสะอาดซับล้างส่วนนั้นแทน

หากมีอาการคันอย่างรุนแรงและตกขาวมีสีขาวขุ่นลักษณะคล้ายโยเกิร์ต อาจเป็นอาการของการติดเชื้อราในช่องคลอด หากมีอาการเช่นนี้ การล้างทำความสะอาดเพียงอย่างเดียวอาจไม่ทำให้หายคัน

อาจเป็นเรื่องลำบากใจที่จะปรึกษาเรื่องเหล่านี้ แต่ขอให้ท่านกล้าที่จะปรึกษาเจ้าหน้าที่ด้านการแพทย์เพื่อปกป้องเด็กในครรภ์